Boliwijo, Republika Boliwije (hiszp. "Bolivia, República de Bolivia") – państwo we Americe Połedniowyj. Granica mo ze Brazylijōm, Paragwajym, Argyntynōm, Czile a Peru. Niy mo dostympu do morza. Teryn sam ôbniżo sie ze zachodu na wschōd. Nojwyższy wiyrch - Sajama, 6520 m n.p.m. Uod uzyskanio niypodległości we wyniku wojyn Boliwijo utraciła tajla swego downijszygo terytoriōm: we 1884 dostymp do Ôceanu Spokojnygo na rzecz Czile, we 1903 rygiōn Acre, kery zajyła Brazylijo, a we 1935 Chaco, kery zajōn Paragwaj. Wiynkszość ludności to Indjanery ze plemiōn Keczua (33%) a Ajmara (30%), krōm nich Metysy (25%) a bioli (25%). Dōminōje katolicyzm wyznowany bez 92,5% Boliwianōw. Bez dugi czas podstawōm gospodarki bōło wydobycie cyny, a spodek jeij cen wyołoł sam srogi kryzys we gospodarce.